kaerle byden gratien goids roomsch keyser altyt vermeerder
srycx coninck van germanie van castillie van leon van
grenade van arragon van navarre van naples van sicillien van
maillorque van sardaine vanden eylanden yndien ende vasten lande
der zee occeane ertshertoge van oistryck hertoge van bourgoigne
van lothryck van brabant van lembourch van luxembourch ende
grave van vlaenderen van artois van bourgoigne palsgrave ende
van henegouwe van hollant van zeellant van ferrette van haguenault
van namen ende prince van zwane marcgrave des heylichs
rycx here van vrieslant van salins van mechelen vanden
land van overyssel vander citeyt stede ende lande van utrecht
ende dominateur in asie ende in affricque doen te
wetene alle iegewoerdigen ende toecomende dat wy ontfaen
hebben die oetmoedige supplicatie van dierick de cherf
ionck man geboren van steenwerck by belle binnen onsen lande
ende graefscap van vlaenderen inhoudende hoe dat hy suppliant
opde sondach voir sinte michiels dag xvc xxxvi laestleden
doen hy woende als clerck ende student in onse stadt
van loevenen ghinck ontrent den vi ende ofte vii uren inden avondt
op de merct aldair om te sprekene eenige van zyne
medegesellen clercken van zynen quartiere alwaer quam
aen hem suppliant eenen wylen doen levende ioeris de
broucker oick student tot loevenen voirs. geboren van onser
stadt van ypre zeer by drancke wesende hem suppliant
vraghende of hy met hem wilde gaen drincken ende schoone
vrouwen soucken ende mits dat hy suppliant tselve nyet
doen en wilde zoe poechde den voirs. ioeris hem suppliant
by forste mede te leedene den selven treckende by zynen
keerle ende mouwe int oepenbaer vanden voirs. merct
zoe dat hy zynen voirn. keerle van zyn schouweren track
sonder te willen cesseren noch dat hy suppliant hem vanden
selven ioeris ontmaeken conste voer anderstondt dat eenen
quintinof quiritin? parcque speelman aldair den voirs. ioeris van hem
track ende wech leede ende mits dien soe ghinck de
voirn. suppliant ter stont om questie ende scande te scuwen
naer thuys van heyndrick criel met wyen hy suppliant
woende nemende eenen anderen wech dan de selve ioeris
geleet was ende alsoe hy suppliant thuys gecomen zynde
sadt voer de duere deviserende ende contende metten voirs.
heyndrick zijnen meester sonder eenich quaet te peynsen
noch vanden voirn. ioeris bemoedende oft verwachtende
soe es hy ioeris aldair onvoirsienelyck gecommen ende
den suppliant ter stont gegeven sonder eenighe cause ofte
redene vele inn$$ense woerden zweerende oick groote
ende execrable eeden hem suppliant weynschende de pestilencie
ende hoe wel hy suppliant daer op gracielyck antwoerde
begheerende ende biddende dat hy hem met vrede zoude laten
nyetmin hy ioeris hem zoe lancx zoe meer vergrammende
quam altyt zoe naedere den selven suppliant twelck hy
suppliant siende die voer de sale van zyn duere stondt
nam een lanck mes dat inde voer camere byder duere lach
op een kiste ende slouch meeten platten van dien opden
voirn. ioeris twee oft drye slagen sonder hem te
quetsen noch willen quetsen ende was doen den selven
ioeris zonder vreeds grief oft questie by zommighe
goetwillighen wech geleet ende hy suppliant oick in huys
ende alsoe de selve suppliant meende dat de voirs.
ioeris nyet weder gekeert zoude hebben quam voer
de duere van zynen voirn. meester laeteren thuys zyn
voirs. lanck mes doen de gebueren aldair tot
groote nombre aen hem suppliant quamen vraghen
de redene van huerlyck questie twelcke de voirn. ioeris
gewaer werdende quam ter stont derwaerts met zynen
mantele gewonden ontrent zyn arm ende schouwere
gaende alsoe rontsomme de voirs. lieden zouckende
den suppliant zonder dat hy suppliant hem sach commen
voir ander stondt dat hy ioris by hem quam was
ende overmits dat de suppliant den selven ioeris sach
zoe naer ende dat hy zyn vuyst op hief om hem te
smyten meenende dat hy ioeris een opstekere oft andere
stock invasible in zyn handt hadde zoe hy oick
mogelyck hadde hoe wel nyemandt vanden bijstanders
daer af goet bescheet en weten noch zien en mochten mits
der donckerte al vanden avent vreesende vanden lijfne
gegriest te zyne zunderlinge gemerct dat de voirs. ioeris
hem zoe naer was als dat hy qualyck hadde connen ontcommen
oft achterwaerts terden mits tvolck dat rontsomme hem was
zoe track hy suppliant een zyn broot mes vuyt zyn scheede
dair mede hy den voirn. ioeris een steke gegeven heeft in
zynen buyck doen hy ioeris ghinck zynder veerde tot
huys van welcke steke ende om dat hy zeer by dranck
was hy hem qualyck wilde laten vermaken ende oick
by faulte van cirurgienen ende anderssins den selven
wylen ioris de brouckere binnen twee oft drye daeghen
daer naer ghevaeren es van lievende lyve ter doot
ende hoe wel tselve feyt ende dootslach den suppliant
zeer hertelyck leet es nyetmin vreesende rigeur van
iusticie heeft hem geabsenteert ende gehouden in
vreemde contreyen ende op tgewyde in groot verdriet
ende desolatie ende en soude in onsen landen ende
heerlicheden nyet goedelicx dorven hanteren noch converseren
al eest dat hy paix met partye heeft ten waere
dat hem ieest hier op verleent werde onse gracie
ende geexpedeert $$$ brieven van remissie alsoe
hy seght omme de welcke aengemerct dat tselve
feyt geschiet es grootelicx int verweeren zyns lyfs
ende dat hy anders goede fame ende name es
zonder oynt anders eenich mes$$ gecommitteert thebbene
weerdich van pugnitie hy ons zeer oitmoedelyck gebeden
heeft soe eest dat wy de saken voirscreven
overgemerct den voirn. dierick de cherf suppliant
geneghen wesende tzynder voirs. bede ende supplicatie
ende hem willende in dit stuck gracie ende genade
prefereren voer strac$heyt van rechte hebben inden gevalle
als boven vergheven quytgescholden ende geremitteert
vergheven schelden quyte ende remitteren vuyt zunderlinge
gracie mits desen onse brieve tfeyt ende dootslach
boven verclaert metsgaders alle peyne ende bruecke
corporelle ende criminelle daer inne hy ter cause van dien
met diesser aencleeft iegens ons ende iusticie mesdaen
ende mesbruyct mach hebben hem als daer af weder stellende
ende restituerende tzyne goede fame ende name in
onse lande ende hertochdom van brabant bijsunder in onse
voirs. stede van loevene ende in allen anderen onser landen
ende heerlicheden ende tot zynen onverbuerden goeden
indien hyre eenighe heeft gelyck ende in alder manieren
als hy was voerde toecompste van tfeyt ende dootslach
voirscreven imponerende hier op een eeuwich zwygen ende
silentie onsen procureur generael van brabant ende allen
anderen onsen iusticieren ende officieren wie zy zyn
satisfactie ende beteringhe eerst ende alvoeren gedaen
der geinteresseerde partye indien die noch nyet gedaen
en zy ende eenighe daer toe staet civilyck alleenlyck
behoudelyck dat hy suppliant gehouden werdt tvoirn. feyt
ende dootslach iegens ons te beteren civilyck naer
de gelegertheyt vander mesdaet ende faculteyt van zynen
goeden ende oick te refonderen ende betaelen die
redelycke costen van iusticie hier gedaen ter taxatie
ende arbiter scixie van onsen lieven ende getrouwen die
cancellier ende luyden van onsen raede geordineert in brabant
die wy daer toe committeren den welcken wy ontbieden
ende bevelen dat voir hemlyck geroupen die ghene dier
over behoiren geroupen te zyne zy procederen wel ende
deuchdelycke ter verifficatie ende interinemente van desen
onsen voirs. brieve naer huere $f?oirme ende inhouden
ende welck interinement de voirn. suppliant gehouden
sy hieraf verantwordt
byden ontfangere vanden
exploiten
sal zyn in onsen voirs. raede te versuecken binnen een iaere
naer daete van desen opte peyne van te verbueren deffect
der zelver ende dat gedaen ende de voirn. amende
civille ende costen van iusticie getanxeert ende betaelt
zynde in handen vanden ghenen van onsen ontfanghers
oft anderen onsen officieren dient behoiren sal diewelcke
daer aff gehouden sal zyn ontfanck te makene rekeninge
bewys ende reliqua te doene tonsen proffyte metten
anderen penningen van zynen ontfanghe zy onse drossaert
van brabant meyere van loeven amptman van bruessele
schoutetten van antwerpen ende vanden bossche ende
allen anderen onsen ende des smaelre heeren ende van
onsen vassalen rechteren iusticieren ende officieren
ons voirs. slants van ende hertochdom van brabant
wien dit aengaen oft roeren sal moeghen hueren stedehoudelycken
ende een yegelyck van hen byzondere zoe hem toebehoiren
sal doen laeten ende gedooghen den voirn. dierick de
cherf suppliant van dese onse gracie remissie ende pardoene
ende van alden inhouden van desen inder vueghen ende
manieren voeren verhaelt rustelyck vredelyck
volcomelyck ende eeuwelyck genyeten ende gebruycken
sonder hem te doene noch te laeten geschiene nu
oft in toecomende tyde eenich hinder letsel oft moeyenisse
ter contrarien in lyve noch in goeden in eenigher
manieren maer in dyen zyn lyff oft eenighe van
zynen voirs. onverbuerde goeden daer omme gevanghen
vercommert oft gearresteert zyn oft naermaels waeren
dat zy die stellen ende setten oft doen stellen ende
setten ter stont ende sonder vertreck tot geheele ende
volcommen delivrancie want ons alsoe belieft
ende ten eynde dat dit goet vaste ende gestadich
blyve teeuwigen daeghen soe hebben wy onsen
zegele hier aen doen hanghen behalven in anderen zaecken
ons recht ende een yegelyck tsyne in allen eegenen
in onser stadt van bruessele inde maent van aprille
int iaer ons heeren duysent vijhondert ende sevenendertich
naer paesschen van onsen keyserrycke txviiie
ende van onsen rycke van spaengnen tween cecillien
ende anderen txxye op de plycke stondt gescreven
byden keyser in zynen raedeende geteekent g pensart
ende visa
ghecollacionneert tegens die
originale brieven by my
decock